Talmácsi az utolsó helyről rajtol | 24.hu
2009. 08. 29. 21:27
Talmácsi Gábor, a Scot Racing Team magyar pilótája az utolsó, azaz a 17. helyről startolhat vasárnap a királykategória versenyén az Indianapolisi Nagydíjon.
A pole pozíciót a spanyol Dani Pedrosa szerezte meg, a spanyol motoros mögött honfitársa, Jorge Lorenzo lett a második, míg az összetettben vezető olasz Valentino Rossi a harmadik helyen zárta az időmérőt. Talmácsi Gábor 16. volt az első, esős szabadedzésen, az időmérőre pedig 17. hellyel hangolt.
Talmácsi (hátul) a 17. helyen végzett az időmérőn (MTI/EPA)
A nyolcadliteresek mezőnyében 2007-ben világbajnoki címet szerzett magyar pilótának a kvalifikációs edzésen nem sikerült előrébb kerülnie: hiába faragott néhány tizedet a délelőtti tréningen elért 1:43.184-es eredményéből, 1:42.736-es körével is az utolsó helyen végzett.
A 250-es géposztályban Tóth Imre a 19., Németh Balázs pedig a 20. rajthelyet szerezte meg, az élről a francia Mike Di Meglio startol. A 125-ösöknél a spanyol Julian Simoné a pole pozíció.
1. Dani Pedrosa (spanyol, Honda) 1:39.730
2. Jorge Lorenzo (spanyol, Yamaha) +0.506
3. Valentino Rossi (olasz, Yamaha) +0.879
17. Talmácsi Gábor (Honda) +3.006
1. Mike Di Meglio (francia, Aprilia) 1:44.341
2. Aojama Hirosi (japán, Honda) +0.120
3. Marco Simoncelli (olasz, Gilera) +0.212
19. Tóth Imre (Aprilia) +4.309
20. Németh Balázs (Aprilia) +4.802
1. Julian Simon (spanyol, Aprilia) 1:49.337
2. Sandro Cortese (német, Derbi) +0.050
3. Nicolas Terol (spanyol, Aprilia) +0.200